সই জাল কাণ্ডে হাজিরা এড়ালেন অভিষেক! ফের কালীঘাটে সিআইডি, চলছে বাড়ির ভিডিওগ্রাফি

কলকাতা: সই জাল কাণ্ডে ফের উত্তেজনা। ভবানীভবনে (Bhawan Bhawan) হাজিরা এড়ানোর পর সোমবার বিকেলে আবারও তৃণমূল (TMC) সাংসদ অভিষেক বন্দ্যোপাধ্যায়ের (Abhishek Banerjee) কালীঘাটের বাড়িতে পৌঁছে গেল সিআইডি (CID)।

সই জাল সংক্রান্ত মামলায় সোমবার অভিষেক বন্দ্যোপাধ্যায়কে ভবানীভবনে হাজিরা দেওয়ার নির্দেশ দেওয়া হয়েছিল। তবে তিনি শারীরিক অসুস্থতার কারণ দেখিয়ে ১৫ দিনের সময় চেয়ে তদন্তকারীদের কাছে আবেদন জানান।

আরও পড়ুন: বিগ ব্রেকিং! ঋতব্রত-সন্দীপনকে বহিষ্কার করল তৃণমূল

এর মধ্যেই ফের সিআইডি আধিকারিকরা তাঁর কালীঘাটের বাড়িতে পৌঁছে যান। সূত্রের খবর, সেখানে গোটা বাড়ির ভিডিওগ্রাফি করা হচ্ছে এবং প্রাথমিক পর্যায়ের নথি ও পরিস্থিতি নথিবদ্ধ করা হচ্ছে।

তদন্তকারী সংস্থার পক্ষ থেকে জানা গিয়েছে, প্রয়োজনে অভিষেক বন্দ্যোপাধ্যায়ের সঙ্গে পরবর্তী দফায় জিজ্ঞাসাবাদ করা হতে পারে।

এই ঘটনায় রাজনৈতিক উত্তাপ আরও বেড়েছে। বিরোধীদের দাবি, তদন্তকে গুরুত্ব দিয়ে দেখা উচিত, অন্যদিকে তৃণমূল শিবিরের বক্তব্য, স্বাস্থ্যগত কারণকে অগ্রাহ্য করা হচ্ছে।